
 讗诇讗 讘诪讬诐. 讻讙讜谉 讙讝讜讝讟专讗 砖讛讬讗 诇诪注诇讛 诪谉 讛讬诐 讚转谞谉 讘注讬专讜讘讬谉 (讚祝 驻讝:) 讚注讜砖讛 诪讞讬爪讛 转诇讜讬讛 住讘讬讘 讜诪诪诇讗 讜讻谉 讘讜专 砖讘讬谉 砖转讬 讞爪专讜转 讜讞诇拽讜 讘诪讞讬爪讛 转诇讜讬讛 诪诇诪注诇讛 诪诪诇讗 讝讛 诪讻讗谉 讜讝讛 诪讻讗谉 讜讗祝 注诇 驻讬 砖诇讗 注讬专讘讜 (砖诐 讚祝 驻讜.): 讛讗 讗讬讻讗 讘拽讬注转 讚讙讬诐. 讙讘讬 讙讝讜讝讟专讗 讻讱 谞专讗讛 砖讬讟讛 讝讜 讘注讬谞讬 讜注诇 诪讛 砖驻讬专砖讜 专讘讜转讬 转诪讛转讬 [砖讛诐 驻讬专砖讜] 讚讛讗讬 诪讬讚讬 讗讬专讬讗 讛转诐 诪砖讜诐 讚讛讜讛 诇讬讛 诪讞讬爪讛 砖讛讙讚讬讬诐 讘讜拽注讬诐 讘讛 专讘 讬讜住祝 拽讗 诪讛讚专 诇讬讛 诇讗讘讬讬 讛讻讬 诪讬讚讬 讗讬专讬讗 讛讱 讚注诪讜讚 诇讚讛讻讗 讛转诐 诪砖讜诐 讚讛讜讬 诪讞讬爪讛 砖讛讙讚讬讬诐 讘讜拽注讬谉 讘讛 讜爪专讬讻讛 诇讙讜讚 讗讞讬转 讛诇讻讱 讗诪专讬谞谉 讘讛 讙讜讚 讗讞讬转 讗讘诇 讙讘讬 住驻讬谞讛 讚诇讬讻讗 讘拽讬注转 讙讚讬讬诐 诇讗 讗诪专讬谞谉 讙讜讚 讗讞讬转 讜转诪讛转讬 讗诐 讗诪专讜 专讘讜转讬 讻谉 讚讗讬 讗驻砖专 诇讗讜诪专讜 讚讛讗 讘驻''拽 讚注讬专讜讘讬谉 讘转专讬 讚讜讻转讬 (讚祝 讬讚: 讜讚祝 讟讝.) 讗诪专讬谞谉 讘拽讬注转 讙讚讬讬诐 诇注讻讜讘讬 讙讜讚 讗讞讬转 讚诇讗 诇讬诪专讬讛 讘诪讞讬爪讛 转诇讜讬讛 讜讛讻讗 讛讬讻讬 讗诪专讬谞谉 讚诪讛谞讬 讙讘讬 讙讜讚 讗讞讬转 讜注讜讚 诪讗讬 讚讜讞拽讬讛 讚专讘 讬讜住祝 诇砖谞讜讬讬 讛讻讬 谞讬诪讗 诇讬讛 讛讗 诪谞讬 专讘讬 讬讜住讬 讘专讘讬 讬讛讜讚讛 讛讬讗 讜讗讘讬讬 讙讜驻讬讛 诪讗讬 诪讜转讬讘 诇讬讛 讜讗转 诇讗 转住讘专讗 讛讗 讜讚讗讬 专讘讬 讬讜住讬 讘专讘讬 讬讛讜讚讛 讛讬讗 讚讛讗 讞讝讬谞谉 讚讞讻诪讬诐 驻讜讟专讬诐 讙讘讬 讟专住拽诇 讗诇讗 注''讻 讛讗讬 诪讬讚讬 讗讬专讬讗 诪住拽谞讗 讚诪讬诇转讬讛 讚讗讘讬讬 讛讬讗 讜诇诪讬诪专 讚专讘谞谉 拽讗诪专讬 诇讛 讚诇讗 讚诪讬讗 诇讟专住拽诇 讗诇讗 诇住驻讬谞讛: 驻砖讬讟讗. 讚诪讟诇讟诇讬谉: 诇讗 谞爪专讻讗. 诪讟诇讟诇讬谉 讚诪转谞讬' 讗诇讗 诇讟诇讟诇 诪讝讜 诇讝讜 讚专讱 讘讬爪讬转 拽讟谞讛 砖讘讬谉 砖转讬 讛讙讚讜诇讜转 讜讗注''驻 砖讗讬谞讛 拽砖讜专讛 谞讬转专转 注''讬 拽砖讬专转 砖转讬诐 讛讞讬爪讜谞讜转 讜诇讗 讞讬讬砖讬谞谉 讚讬诇诪讗 诪讬砖转拽诇讗 诪讘讬谞讬讬讛讜 讜拽讗 诪讟诇讟诇 讚专讱 讗讜讬专 讻专诪诇讬转: 讘讬爪讬转. 讛讬讬谞讜 讘讬爪讬讗转讗 讚诇注讬诇: 诪砖讛. 讻诇讜诪专 专讘讬谞讜 讘讚讜专讜 讻诪砖讛 讘讚讜专讜: 砖驻讬专 拽讗诪专转. 讘转诪讬讛: 诪讝讜 诇讝讜 转谞谉. 诪砖诪注 砖讗讬谉 讗讞专转 诪驻住拽转 诇讬讻谞住 讘讛 讛诪讟诇讟诇 讛讝讛: 诇注专讘. 讛讗 讗砖诪讜注讬谞谉 讘诪转谞讬转讬谉 讚讗驻讬诇讜 砖转讬 讛住驻讬谞讜转 诇砖谞讬 讘谞讬 讗讚诐 砖爪专讬讻讬谉 诇注专讘 诪注专讘讬谉 讜诪讟诇讟诇讬谉: 谞驻住拽讜. 讘讟诇 讛注讬专讜讘 诪驻谞讬 砖谞驻专讚讜转: 砖讜讙讙讬谉. 砖讙讙转 砖讘转 讗讜 砖讙讙转 诪诇讗讻讜转: 诪讜讟注讬谉. 诪转注住拽讬谉 讘讚讘专 讗讞专 诇拽讜砖专讜 讜谞拽砖专 讝讛: 诪讞爪诇讜转 讛驻专讜住讜转. 讜注砖讜 诪讞讬爪讜转 讛专讘讛 讜砖讘转讜 讬讞讬讚讬诐 讘讛谉 讝讛 讘讝讜 讜讝讛 讘讝讜: 诇讗 砖谞讜. 讚砖诪讛 诪讞讬爪讛: 讗诇讗 诇讝专讜拽. 诇讞讬讬讘 讛讝讜专拽 诪转讜讻讛 诇专讛''专 讗讜 诇讛驻讱: 讗讘诇 诇讟诇讟诇. 诇讛讬讜转 诪讜转专 诇讟诇讟诇 讘转讜讻讛 讗住讜专 诪讚讘专讬讛诐: 讗诪讝讬讚 讗讬转诪专. 讜诪砖讜诐 拽谞住讗 讜讚拽转谞讬 诪转谞讬' 讞讝专讜 诇讛讬转讬专谉 讛专讗砖讜谉 讗砖讜讙讙讬谉 讜讗谞讜住讬谉 讜讗诪讜讟注讬谉 拽讗讬 讜讻讬 拽转谞讬 诪讝讬讚讬谉 讗砖诪讛 诪讞讬爪讛 拽讗讬 讜诇讝专讜拽 讻专讘 谞讞诪谉: 讘讞讜讟 讛住专讘诇. 砖拽讜砖专讬谉 讘讜 讗转 讘讬转 讛爪讜讗专 砖拽讜专讬谉 诪讜谞讟讬''诇 : 诇讛注诪讬讚谉. 砖诇讗 讬转驻专讚讜: 诇讗驻讜拽讬 诪讚谞驻砖讬讛. 诪诪讬诇转讗 讚讗诪专 讘注诇诪讗 讚讘注讬谞谉 砖诇砖诇讗讜转 砖诇 讘专讝诇 讜讗砖诪讜注讬谞谉 讛讻讗 讚诇讗 讘注讬谞谉 讻讬 讛转诐: 拽砖专讛. 诇住驻讬谞讛: 讘讚讘专 讛诪注诪讬讚讛 诪讘讬讗 诇讛 讟讜诪讗讛. 讗诐 讛讬讛 专讗砖讜 讗讞讚 拽砖讜专 讘讗讛诇 讛诪转 诪讘讬讗 讟讜诪讗讛 诇讻诇讬诐 砖讘住驻讬谞讛 讜诇住驻讬谞讛 注爪诪讛 讻讙讜谉 住驻讬谞转 讛讬专讚谉 砖诪拽讘诇转 讟讜诪讗讛 讻讚讗诪专讬谞谉 (诇注讬诇 讚祝 驻讙:): 讜讗诪专 砖诪讜讗诇 讜讛讜讗 砖拽砖专讛 讘砖诇砖诇转 砖诇 讘专讝诇. 讛讗讬 拽砖专讛 讘讚讘专 讛诪注诪讬讚讛 砖诇砖诇转 砖诇 讘专讝诇 讛讜讗 讻讚诪驻专砖 讟注诪讗 讜讗讝讬诇 讻诇讜诪专 拽砖专讛 讘讚讘专 砖专讙讬诇讬谉 诇讛注诪讬讚讛 讘讜 讚讛讬讬谞讜 砖诇砖诇转 诪讘讬讗 讟讜诪讗讛 砖诪讟诪讗讛 讗转 讛住驻讬谞讛 诇讛讬讜转 讗讘 讛讟讜诪讗讛: 讘讚讘专 砖讗讬谞讜 诪注诪讬讚讛. 讻诇讜诪专 砖讗讬谞讜 专讙讬诇 诇讛注诪讬讚 讘讛 讻讙讜谉 诪讬讚讬 讚诇讗讜 诪转讻讜转 讗讬谉 诪讘讬讗 诇讛 讟讜诪讗讛 讚讗讬诇讜 住驻讬谞讛 诇讗 诪讬讟诪讗讛 诪讞诪转 讗讜转讜 讻诇讬 诇讛讬讜转 讗讘 讛讟讜诪讗讛 讗诇讗 专讗砖讜谉 诇讟讜诪讗讛 讜讗讬谞讛 诪讟诪讗讛 讻诇讬诐 砖讘转讜讻讛 讜讗砖诪注讬谞谉 砖诪讜讗诇 讛讻讗 讚讛讗讬 拽砖讜专讜转 讚诪转谞讬转讬谉 讗祝 注诇 讙讘 讚讚讘专 讛诪注诪讬讚讛 讘注讬谞谉 讻诇 砖讛讜讗 诪注诪讬讚讛 诇注谞讬谉 砖讘转 讻砖专 讜诇讗 讚诪讬 诇诪注诪讬讚讛 讚讛转诐: 

 驻砖讬讟讗 讗诪专 专讘讗 诇讗 谞爪专讻讗 讻讜'. 讛砖转讗 住''讚 讚诪讬讬专讬 砖砖转讬 讛住驻讬谞讜转 砖诇 讗讚诐 讗讞讚 讜诇讛讻讬 驻专讬讱 驻砖讬讟讗 讜讻砖讗讬谞谉 拽砖讜专讜转 讗讬谉 诪讟诇讟诇讬谉 讚讙讝讬专讛 砖诪讗 讬驻讜诇 讛讞驻抓 讗诇 讛诪讬诐 讜诪讟诇讟诇 诪专讛''讬 诇讻专诪诇讬转 讜讗转讬 诇讗转讜讬讬 讗注''讙 讚诇注讬诇 讙讘讬 讘' 讘转讬诐 (讚祝 爪讝.) 诇讗 讙讝专讬谞谉 讚讬诇诪讗 讗转讬 诇讗转讜讬讬 讛讻讗 讘住驻讬谞讜转 讚诇讗 拽讘讬注讬 讗讬讻讗 诇诪讬讙讝专 讟驻讬 讚讬诇诪讗 谞驻讬诇 讜诪住讬拽 诇讗 谞爪专讻讗 讗诇讗 诇注专讘 讜诇讟诇讟诇 讜拽诪''诇 讚注讬专讜讘 诪讛谞讬 讘住驻讬谞讜转 讗注''驻 砖讗讬谉 拽讘讜注讜转 砖诐 讚住''讚 讻讬讜谉 砖讗讬谉 注转讬讚讜转 诇讛讬讜转 砖诐 诇讗 讬讛谞讛 注讬专讜讘 拽诪''诇 讚诪讛谞讬 讜注讜讚 诪驻专砖 专''讬 讚诪注讬拽专讗 谞诪讬 讛讜讛 讗讬讬专讬 讘住驻讬谞讜转 砖诇 砖谞讬 讘谞讬 讗讚诐 讜注''讬 注讬专讜讘 拽讗诪专 讚诪讟诇讟诇讬谉 诪讝讜 诇讝讜 讜讗驻''讛 驻专讬讱 驻砖讬讟讗 讚诪讛谞讬 注讬专讜讘 讜诇讛讻讬 讻砖讗讬谉 拽砖讜专讜转 讗讬谉 诪讟诇讟诇讬谉 讚诇讗 诪讛谞讬 讛转诐 注讬专讜讘 讜诪住讬拽 诇讗 谞爪专讻讗 讗诇讗 诇注专讘 讜诇讟诇讟诇 讜讗驻讬诇讜 谞驻住拽讜 讻讬讜谉 讚讞讝专讜 讜谞转拽砖专讜 讜讻讚转谞讬讗 讻讜': 谞驻住拽讜 谞讗住专讜. 讜诇讗 讚诪讬 诇注讬专讘 讚专讱 讛驻转讞 讜谞住转诐 讚讗诪专 专讘 讛讜谞讗 讜专讘 讬讛讜讚讛 讘住驻''拽 讚注讬专讜讘讬谉 (讚祝 讬讝.) 讚砖讘转 讛讜讗讬诇 讜讛讜转专讛 讛讜转专讛 讚讛讻讗 讻讬讜谉 讚谞驻住拽讜 讛讜讬 讻讗讬诇讜 讛讜讬 专讛''专 讘讬谞讬讛诐 讜讗诐 注讬专讘讜 讙' 讘转讬诐 (讘讬谞讬讛诐) 讜谞驻诇 讛讗诪爪注讬 讜谞注砖讛 专讛''专 驻砖讬讟讗 讚诇讗 讗诪专讬谞谉 讛讜讗讬诇 讜讛讬转专讛 讛讜转专讛: 讻讬 讗讬转诪专 讚专讘 谞讞诪谉 讗诪讝讬讚 讗讬转诪专. 讜讛讗 讚拽转谞讬 讞讝专讜 诇讛讬转专谉 讛专讗砖讜谉 讗祝 讘诪讝讬讚 诇讗 诇讙诪专讬 讞讝专讜 诇讛讬转专谉 讛专讗砖讜谉 诇讟诇讟诇 讗诇讗 讚讛讜讜 专讛''讬 讚讗讜专讬讬转讗 讜诪讬讛讜 讗住驻讬谞讜转 诇讗 讗''砖 讚讘诇讗 讞讝专讜 讜谞转拽砖专讜 讛讜讬 专讛''讬 讚讗讜专讬讬转讗 讜专''转 诪驻专砖 讚讞讝专讜 诇讛讬转专谉 讛专讗砖讜谉 讗驻讬诇讜 讗诪讝讬讚讬谉 讜专''谞 讚讗诪专 讚讘诪讝讬讚 诇讗 讛讜讬 诪讞讬爪讛 讗诇讗 诇讝专讜拽 讜诇讗 诇讟诇讟诇 讛讬讬谞讜 砖注''讬 讛诪讞讬爪讛 谞注砖讛 专讛''讬 讗讘诇 住驻讬谞讜转 讚讘诇讗讜 讛讻讬 讛讜讜 专讛''讬 讻讬 拽砖专讜 讗驻讬诇讜 诪讝讬讚 砖专讬 诇讟诇讟诇 讜诪讞爪诇讜转 讛驻专讜住讜转 讘专讛''讬 讗讬讬专讬 砖讬砖 诪讞爪诇讜转 诪驻住讬拽讜转 讘讬谉 砖转讬 讞爪专讜转 谞转讙诇讙诇讜 谞讗住专讜 砖讛专讬 讛谉 讻讞爪专 讗讞转 讜讛诐 注讬专讘讜 砖谞讬诐 讞讝专讜 讜谞驻专砖讜 讞讝专讜 诇讛讬转讬专谉 讛专讗砖讜谉 讜诪讟诇讟诇讬 讗诇讜 诇讻讗谉 讜讗诇讜 诇讻讗谉 讜讛讗 讚拽讗诪专 砖讻诇 诪讞讬爪讛 讛谞注砖讛 讘砖讘转 砖诪讛 诪讞讬爪讛 讟注诪讗 拽讗 讬讛讬讘 诇诪讬诇转讬讛 讚讗驻讬诇讜 讛讬讻讗 讚注''讬 讛诪讞讬爪讛 谞注砖讛 专讛''讬 讛讜讬讗 诪讞讬爪讛 讗讜 诇讝专讜拽 讗讜 诇讟诇讟诇 讻''砖 诪讞讬爪讛 讝讜 砖讗讬谞讛 注砖讜讬讛 讗诇讗 诇讛转讬专 注讬专讜讘 讻讘转讞诇讛 讚讛讜讬讗 诪讞讬爪讛 讜诪住讬驻讗 讚拽转谞讬 砖讻诇 诪讞讬爪讛 讛谞注砖讬转 讘砖讘转 讻讜' 驻专讬讱 诇专''谞 讜讛讛讬讗 讚讻诇 讙讙讜转 (注讬专讜讘讬谉 讚祝 爪讙:) 讻讜转诇 砖讘讬谉 砖转讬 讞爪专讜转 砖谞驻诇 讜讗讬讻讗 讚砖专讬 讛转诐 诇讟诇讟诇 注讚 注讬拽专 诪讞讬爪讛 诇讗 讚诪讬 诇讛讻讗 讚讛转诐 讗讬讬专讬 砖诇讗 讛讬讛 讗诇讗 讘讬转 讗讞讚 讘讞爪专 讝讛 讜讗讞讚 讘讞爪专 讝讛 讗讘诇 讛讻讗 讻砖讬砖 专讘讬诐 讻讗谉 讜讻讗谉 讗诪专讬谞谉 谞转讙诇讙诇讜 谞讗住专讜 讜爪''注 讘砖诪注转讗 讚讚讬讜专讬谉 讛讘讗讬谉 讘砖讘转 (注讬专讜讘讬谉 砖诐) 讚讗诪专 砖讘转 讛讜讗讬诇 讜讛讜转专讛 讛讜转专讛: 拽砖专讛 讘讚讘专 讛诪注诪讬讚讛 诪讘讬讗 诇讛 讟讜诪讗讛. 驻讬' 讘拽讜谞讟专住 讻讙讜谉 砖专讗砖讜 讗讞讚 讘讗讛诇 讛诪转 讜诇讗 讬转讻谉 讞讚讗 讚诪讗讬 拽讗诪专 诇讗驻讜拽讬 诪讚砖诪讜讗诇 诪讛 砖讬讬讻讗 讛讗 诇讚砖诪讜讗诇 讚讛转诐 讛讜讗 诪砖讜诐 讞专讘 讛专讬 讛讜讗 讻讞诇诇 讜诇讗 诪砖讜诐 拽砖讬专讛 讜注讜讚 讗诪讗讬 拽转谞讬 拽砖专讛 讗驻讬诇讜 讛砖诇砖诇转 诪讜谞讞转 注诇 讛住驻讬谞讛 讘诇讗 拽砖讬专讛 讟诪讗讛 讜注讜讚 讚诇讬砖诪注讬谞谉 讘讛讚讬讗 讚讞专讘 讛专讬 讛讜讗 讻讞诇诇 讜诇砖讜谉 讛讘讗转 讟讜诪讗讛 谞诪讬 诇讗 砖讬讬讱 讘讻讛''讙 讜谞专讗讛 诇专讘讬谞讜 砖诪讜讗诇 讚诇讗 讙专住讬谞谉 诪讘讬讗 诇讛 讗转 讛讟讜诪讗讛 讗诇讗 诪讘讬讗讛 讗转 讛讟讜诪讗讛 讜诪砖谞讛 讛讬讗 讘驻''讞 讚讗讛诇讜转 (诪砖谞讛 讛) 讜专讬砖讗 讚讛讱 讘讘讗 拽转谞讬 讗诇讜 诇讗 诪讘讬讗讬谉 讜诇讗 讞讜爪爪讬谉 讛讝专注讬诐 讜讛注讜祝 讛驻讜专讞 讜讟诇讬转 讛诪谞驻谞驻转 讜住驻讬谞讛 砖讛讬讗 砖讟讛 注诇 驻谞讬 讛诪讬诐 驻讬专讜砖 砖讗诐 讬砖 诪转讞转讬讛 诪转 诪爪讚 讗讞讚 讜讟讛专讛 诪爪讚 讗讞专 讗讬谞讛 诪讘讬讗讛 讟讜诪讗讛 诪爪讚 讝讛 诇爪讚 讗讞专 讚诇讗 讞砖讬讘讬 讗讛诇 讻讬讜谉 砖诪谞注谞注讬诐 转诪讬讚 讜拽转谞讬 讚讗诐 拽砖专讛 讘讚讘专 讛诪注诪讬讚讛 诪讘讬讗讛 讗转 讛讟讜诪讗讛 讜诪驻专砖 砖诪讜讗诇 讜讛讜讗 砖拽砖专讛 讘砖诇砖诇讗讜转 砖诇 讘专讝诇 讜诇讗讜 讚讜拽讗 谞拽讟 砖诇 讘专讝诇 讗诇讗 讻诇讜诪专 砖拽砖讜专讛 讘讞讜讝拽 注讚 砖讗讬谞讛 诪转谞注谞注转 讜讝讝讛 诪诪拽讜诪讛 讜讻谉 讚专讱 讻砖专讜爪讛 诇讛讝讻讬专 讚讘专 讞讝拽 诪讝讻讬专 讘专讝诇 讻诪讜 讗驻讬诇讜 诪讞讬爪讛 砖诇 讘专讝诇 讗讬谞讛 诪驻住拽转 (住讜讟讛 讚祝 诇讞:) 讜讻诪讜 谞讻住讬 爪讗谉 讘专讝诇 (讘''拽 讚祝 驻讟.) 诇驻讬 砖讛谉 讘讗讞专讬讜转讜 讜拽砖讬诐 讻讘专讝诇 讜诇''讙 诇注谞讬谉 讟讜诪讗讛 讛讜讗 讚讻转讬讘 讘讞诇诇 讞专讘 讞专讘 讛专讬 讛讜讗 讻讞诇诇 讜砖讬讘讜砖 讛讜讗 讗诇讗 诪砖讜诐 讚谞拽讟 砖诇砖诇讗讜转 砖诇 讘专讝诇 讟注讜 诇讜诪专 讚讟注诪讗 诪砖讜诐 讚讞专讘 讛专讬 讛讜讗 讻讞诇诇 讗诇讗 讙专住讬谞谉 讛''诪 诇注谞讬谉 讟讜诪讗讛 讚讘注讬谞谉 讗讛诇 砖讬讛讗 谞讞 诇讙诪专讬 讗讘诇 讙讘讬 砖讘转 砖讛讟注诐 讛讜讗 诪砖讜诐 专砖讜转 讗讞转 讘讞讜讟 讛住专讘诇 住讙讬: 

专讘 谞住讬诐 讙讗讜谉

诇讗 谞爪专讻讛 讗诇讗 诇讛转讬专 讘讬爪讬转 砖讘讬谞讬讛诐. 讘讬爪讬转 讛讬讗 讚讜讙讬转 讻讚讙专住讬' 讘驻' 讛诪讜讻专 讗转 讛住驻讬谞讛 (讘讘讗 讘转专讗 讚' 注讙) 讗诪专 专讘讗 讘讬爪讬转 讜讚讜讙讬转 讞讚讗 诪诇转讗 讛讬讗 专' 谞转谉 讚讘讘诇讗讛 讛讜讛 拽专讬 诇讬讛 讘讬爪讬转 讻讚讗诪专讬 讗讬谞砖讬 讘讬爪讬讗转讗 讚诪讬砖讗谉 住讜诪讻讜住 讚讘专 讗专注讗 讚讬砖专讗诇 讛讜讛 拽专讬 诇讬讛 讚讜讙讬转 讻讚讻转讬讘 (注诪讜住 讚壮:讘壮) 讜讗讞专讬转讻谉 讘住讬专讜转 讚讜讙讛 讜诪转专讙诪' 讜讘谞转讻讜谉 讘讚讜讙讬转 爪讬讗讚讬谉:






专讘讬谞讜 讞谞谞讗诇

讜专' 讬讜讞谞谉 (讗诪专) [讚讗诪专] 诇讛讗 砖诪注转讗 讗诪转谞讬转讬谉 [讛讗 诪讬讬专讬] 砖讗诐 讝专拽 诇诪拽讜诐 诪讚专讜谉 砖讗讬谉 讚专讻讜 诇谞讜讞 砖诐 讗诐 谞讞 讘诪拽讜诐 诪讞砖讘转讜 讜讗讞"讻 谞转讙诇讙诇 讞讬讬讘 讜讗诐 诇讗 谞讞 驻讟讜专 讗讘诇 专讘讗 讻讬 拽讗诪专 讘讝讜专拽 诇诪拽讜诐 砖讜讛 砖住讜祝 讛讞驻抓 诇谞讜讞 砖诐 住讚"讗 讗诐 诇讗 讗讬转专诪讬 诇讬讛 诇谞讜讞 讗诇讗 谞讝讚诪谉 诇讜 砖讬转讙诇讙诇 诪砖诐 讻讗诇讜 谞讞 讚诪讬 拽诪"诇:
专拽拽 诪讬诐 讜专讛"专 诪讛诇讻转 讘讜 讚拽转谞讬 诇讛 转专讬 讝讬诪谞讬 转诇转讗 讟注诪讬 讚讗讬转诪专讜 讘讛 讗讬转讻讜讜谉. 讞讚讗 讘讬谉 讘讬诪讜转 讛讞诪讛 讘讬谉 讘讬诪讜转 讛讙砖诪讬诐 讜讞讚讗 讗注"讙 讚谞驻讬砖 (讻讜讜转讬讛) 诇讗 转讬诪讗 讚讗拽讜驻讬 诪拽驻讬 诇讬讛. 讜讞讚讗 讗注"讙 讚诇讗 讛讜讬 讛讛讜讗 专拽拽 讚' 讟驻讞讬诐 诇讗 转讬诪讗 讻讬讜谉 讚诪注讟 讛讜讗 诇讗 诪住讙讬 诇讬讛 讗讬谞砖讬 讘讙讜讜讛 诪驻住注 讛讜讗 讚驻住注讬 诇讬讛 拽诪"诇 讗注"驻 砖讛讜讗 驻讞讜转 诪讚' 讛讝讜专拽 诇转讜讻讜 讞讬讬讘 讜讚诪讬 诇讙讜讚讗 讚讙诪诇讗:
讛讝讜专拽 诪谉 讛讬诐 诇住驻讬谞讛 讜诪谉 讛住驻讬谞讛 诇讬诐 驻讟讜专 讗讘诇 讗住讜专 砖讛讬诐 注爪诪讜 讻专诪诇讬转 讛讜讗 讜住驻讬谞讛 驻注诪讬诐 砖讛讬讗 讻专诪诇讬转 讜驻注诪讬诐 砖讛讜讗 [专讛"讬 讜驻注诪讬诐 砖讛讬讗] 诪拽讜诐 驻讟讜专 讜讙专住讬谞谉 讘注讬专讜讘讬谉 驻专拽 讻诇 讙讙讜转 讗转诪专 住驻讬谞讛 专讘 讗诪专 诪讜转专 诇讟诇讟诇 讘讻讜诇讛 诪"讟 讻讬讜谉 讚讗讬转 诇讛 诪讞讬爪讛 专讛"讬 讛讬讗 砖诪讜讗诇 讗诪专 讗讬谉 诪讟诇讟诇讬谉 讗诇讗 讘讚' 讗诪讜转 诪讞讬爪讜转 讛诇诇讜 诇讛讘专讬讞 诪讬诐 讛诐 注砖讜讬诐 讜讛诇讻转讗 讻讜讜转讬讛 讚专讘. 讛砖转讗 讛讬讻讗 讚讗讬转讗 专讛"讬 讗讬谉 诪讟诇讟诇讬谉 诪转讜讻讛 诇讬诐 讜诇讗 诪讬诐 诇转讜讻讛 讜讗诐 讛讻谞讬住 讗讜 讗诐 讛讜爪讬讗 驻讟讜专讬谉 讜讻谉 讛讬讻讗 讚讛讜讬讗 讻专诪诇讬转 讚拽讬讬"诇 讗讬谉 诪讟诇讟诇讬谉 诪讻专诪诇讬转 诇讻专诪诇讬转 讜讝讬诪谞讬谉 讚诪讛谞讬 注讬专讜讘讗 讗讘诇 讛讬讻讗 讚讛讜讬 诪拽讜诐 驻讟讜专 诪讟诇讟诇讬谉 诪讬谞讬讛 诇专讛"讬 讜诪讬谞讬讛 诇讻专诪诇讬转 讜诇讗 讞讬讬砖讬谞谉 讜讘诇讘讚 砖诇讗 讬讞诇讬祝 讜诪砖讜诐 讛讻讬 讗诪专讬谞谉 讗讬谉 讻专诪诇讬转 驻讞讜转 诪讚'. 



讗诪专 专讘 砖砖转 讜转讜驻住转 注讚 注砖专讛 讜驻讬专砖谞讜 讚注讚 注砖专讛 讛讜讬讗 讻专诪诇讬转 诇诪注诇讛 诪讬' 诇讗 讜讗拽讬诇讜 讘讛 专讘谞谉 诪拽讜诇讬 专讛"专 讜诪拽讜诇讬 专讛"讬. 诪拽讜诇讬 专讛"讬 讚讗讬 讗讬讻讗 讚' 讚注讚 讚' 讛讜讬讗 讻专诪诇讬转 讜讗讬 诇讗 诇讗 讛讜讬讗 讻专诪诇讬转 讜诪拽讜诇讬 专讛"专 讚注讚 注砖专讛 讛讜讗 讚讛讜讬讗 讻专诪诇讬转 诇诪注诇讛 诪注砖专讛 诪拽讜诐 驻讟讜专 讛讜讗 讜讛讬讻讗 讚爪专讬讻讗 诇注讬讜诇讬 诪讬讗 诪谉 讛讬诐 诇住驻讬谞讛 专讘 讛讜谞讗 讗诪专 诪讜爪讬讗 讝讬讝 讻诇 砖讛讜讗 讜诪诪诇讗 讜诪注讬讬诇 诇讬讛 诇住驻讬谞讛 拽住讘专 讻专诪诇讬转 诪讗专注讬转讗 讚讬诪讗 讗讜 讚谞讛专讗 讛讜讗 [讜诪砖讞讬谞谉] 诪讛转诐. 讜转讜驻住转 注讚 注砖专讛 讟驻讞讬诐 讜诪谉 讻讚 诪讟讬 诇讬' 讟驻讞讬诐 砖诇讬诪讗 讻专诪诇讬转 讜讛讜讜转 诇讬讛 诪拽讜诐 驻讟讜专 讜讘讚讬谉 讛讜讗 讚讝讬讝 谞诪讬 诇讗 诇讬讘注讬 讜讛讗 讚讗爪专讬讻讜 诇讬讛 讝讬讝 讻讬 讛讬讻讗 讚诇讛讜讬 讛讬讻讬专讗 专讘 讞住讚讗 讜专讘讛 讘专 专讘 讛讜谞讗 讗诪专讬 注讜砖讛 诪拽讜诐 讚' 讜诪诪诇讗 拽住讘专讬 讻专诪诇讬转 诪砖驻转 诪讬讗 诪砖讞讬谞谉 讜诪讬讗 讗专注讗 住诪讬讻转讗 讛讬讗 讜爪专讬讱 诇注砖讜转 诪拽讜诐 讚' 讞讜抓 诇住驻讬谞讛 讻讚讬 砖讬讛讗 诪拽讜诐 驻讟讜专 砖诪注诇讛 讛诪讬诐 诪谉 讛讬诐 讗讜 诪谉 讛谞讛专 砖讛谉 讻专诪诇讬转 诇讗讜转讜 诪拽讜诐 砖讛讜讗 诪拽讜诐 驻讟讜专 讜诪砖诐 诪注讬讬诇 诇讛谉 诇住驻讬谞讛 驻讬' 诪拽讜诐 讝讛 讻讙讜谉 转讬讘讛 驻讞讜转讛 讗讜 住诇 驻讞讜转讛 讜讙专住讬' 讘讬专讜砖诇诪讬 讜讗诐 讛讜爪讬讗 诪谉 讛讬诐 诇住驻讬谞讛 讛专讬 讛讜爪讬讗 诪讻专诪诇讬转 诇专讛"讬 讜讗拽砖讬谞谉 诇专讘 讛讜谞讗 讚讗诪专 诪讜爪讬讗 讝讬讝 讻诇 砖讛讜讗 讜诪诪诇讗 诪谉 讛讬诐 诇住驻讬谞讛 讜诪谞讬谉 讚诇讬讻讗 讬' 诪讗专注讬转 谞讛专讗 诇砖驻转 诪讬讗 讜拽讗 诪讟诇讟诇 诪讻专诪诇讬转 诇专讛"讬 讜诪砖谞讬 讙诪讬专讬 讗讬谉 住驻讬谞讛 诪讛诇讻转 讘诪讬诐 砖讬砖 讘讛谉 驻讞讜转 诪注砖专讛. 讜诪拽砖讬谞谉 讜讚诇诪讗 诪讜专砖讗 讗讬讻讗. 驻讬' 诪讜专砖讗 讻诪讜 讞驻讬专讛 砖讬砖 讘拽专拽注讬转 讛讬诐 诇讬讞讜砖 讚诇诪讗 讛讗讬 住驻讬谞讛 拽讬讬诪讗 讘讛讛讜讗 诪讜专砖讗 讜住讘讬讘讬讜 诪拽讜诐 砖诪诪诇讗 诪砖诐 讗讬谉 讘讜 诪拽专拽注讬转 讛讬诐 砖驻转 讛诪讬诐 讬' 讟驻讞讬诐 讜讻讬讜谉 讚诇讬转讗 讬' 讟驻讞讬诐 讗讜转讜 讛诪讬诐 讛谉 讻专诪诇讬转 讜拽诪讟诇讟诇 诪讻专诪诇讬转 诇专讛"讬 讜驻专讬砖 专讘 住驻专讗 讙砖讜砖讬 讗讝诇讬 拽诪讛. 讻诇讜诪专 讻讬讜谉 砖诪讙注转 讛住驻讬谞讛 讘诪拽讜诐 砖讛诪讬诐 诪注讟讬谉 诪转讬讬专讗讬谉 砖诪讗 转砖讘 讛住驻讬谞讛 讘拽专拽注讬转 讛讬诐 讗讜 砖诪讗 转讛讬讛 砖诐 住诇注 讜转注讘讜专 注诇讬讜 讜转砖讘专 讜诇驻讬讻讱 诪讛诇讻讬谉 讘谞讬 讗讚诐 住驻谞讬诐 诪讙砖砖讬谉 讜专讜讗讬谉 讛诪讬诐 讗诐 讛谉 诪讬 讘专讻讬诐 讗讜 驻讞讜转 讗讜 讬讜转专 讜讻讬讜爪讗 讘讛诐 讜讗诐 讬专讗讜 诪拽讜诐 谞诪讜讱 驻讞讜转 诪讬' 讜诪拽讜诐 讙讘讜讛 讬' 讟驻讞讬诐 讗讬谉 诪注讘讬专讬谉 讗讜转讛 讗诇讗 诪讞讝讬专讬谉 讗讜转讛 诇讚专讱 讗讞专转.





专诪讘"谉

拽砖专讛 讘讚讘专 讛诪注诪讬讚讛 诪讘讬讗 诇讛 讟讜诪讗讛 讘讚讘专 砖讗讬谉 诪注诪讬讚' 讗讬谉 诪讘讬讗 诇讛 讟讜诪讗讛 讜讗诪专 砖诪讜讗诇 讛讜讗 砖拽砖专讛 讘砖诇砖诇讜转 砖诇 讘专讝诇 诇注谞讬谉 讟讜诪讗讛 讛讬讗 讚讻转讬讘 讘讞诇诇 讞专讘 讞专讘 讛"讛 讻讞诇诇. 讻讱 讛讜讗 讘讻诇 讛谞讜住讞讗讜转 讜讻讱 讙讜专住 专砖"讬 讝"诇 讜诪驻专砖 讚讛"拽 拽砖专讛 讘讚讘专 砖专讙讬诇 诇讛注诪讬讚 讘讛 讚讛讬讬谞讜 砖诇砖诇转 砖诇 讘专讝诇 诪讘讬讗 诇讛 讟讜诪讗讛 讗诐 专讗砖讜 讗' 拽砖讜专 讘讗讛诇 讛诪转 诪讘讬讗 讟讜诪讗讛 诇住驻讬谞讛 讜诇讻诇讬诐 砖讘转讜讻讛 讚讞专讘 讛"讛 讻讞诇诇 讜讛专讬 讛讜讗 讻讗讘讬 讗讘讜转 讛讟讜诪讗讛 讜讗讬讬专讬 讘住驻讬谞讛 讛诪拽讘诇转 讟讜诪讗讛. 讘讚讘专 砖讗讬谞讛 诪注诪讬讚讛 讻诇讜诪专 砖讗讬谞讜 专讙讬诇 诇讛注诪讬讚讛 讻讙讜谉 诪讬转专讬诐 讚诇讗讜 诪转讻讜转 讗驻讬诇讜 讘诪拽讘诇讬 讟讜诪讗讛 讗讬谉 诪讘讬讗 诇讛 讟讜诪讗讛 讚讗诇讜 住驻讬谞讛 诇讗 诪讬讟诪讗讛 诪讞诪转 讗讜转讜 讻诇讬 诇讛讬讜转讛 讗讘 讛讟讜诪讗讛 讗诇讗 专讗砖讜谉 诇讟讜诪讗讛 讜讗讬谉 讛讬讗 诪讟诪讗讛 讻诇讬诐 砖讘转讜讻讛. 讜讗讬谉 讝讛 讛驻讬专讜砖 谞讻讜谉, 讞讚讗 诇"诇 拽砖专讛 讗驻讬诇讜 谞讜讙注转 谞诪讬 讜注讜讚 讚讘讚讘专 讛诪注诪讬讚讛 诇讗 诪砖诪注 讛讻讬 讜注讜讚 讚诪讘讬讗 诇讛 讟讜诪讗讛 讚专讱 讗讛诇 诪砖诪注 讜注诇 讗讛诇 讛讜讗 砖谞讜讬 讘讻"诪 讜注讜讚 讚讗诪专讬' 砖诪讜讗诇 诇讗驻讜拽讬 诪讚谞驻砖讬' 讗转讬 讜诪讛 注谞讬谉 讝讜 诇讝讜 砖讬注诇讛 注诇 讛讚注转 诇讚诪讜转谉 讜诇诪讬讘注讬 讘讛讗 谞诪讬 砖诇砖诇转 砖诇 讘专讝诇 讻讬 讛转诐 讻讬 讛讬讻讬 讚诇讬爪讟专讱 砖诪讜讗诇 诇讗驻讜拽讬 诪讛讱 住讘专讗. 讜讛"专 砖诪讜讗诇 讙讜专住 拽砖专讛 讘讚讘专 讛诪注诪讬讚讛 诪讘讬讗讛 讗转 讛讟讜诪讗讛 讜讘讚讘专 砖讗讬谉 诪注诪讬讚讛 讗讬谞讛 诪讘讬讗讛 讗转 讛讟讜诪讗讛 讜诇"讙 讘讞诇诇 讞专讘 讻讜' 讗诇讗 讛"讙 讙讘讬 讟讜诪讗讛 讛讜讗 讚讻转讬讘 讻诇 讛讘讗 讗诇 讛讗讛诇 讗讘诇 诇注谞讬谉 砖讘转 讻讬讜谉 讚讬讻讜诇 诇讛注诪讬讚讛 讛讬讻专讗 讘注诇诪讗 讛讜讗 讜讛"驻 讛讻讗 讻讙讜谉 砖讬砖 讟讜诪讗讛 诇诪讟讛 诪谉 讛住驻讬谞讛 讜讛住驻讬谞讛 诪讗讛诇转 注诇 讛讟讜诪讗讛 讜注诇 讛讗讚诐 讜注诇 讛讻诇讬诐 讜讻诇 讝诪谉 砖讛住驻讬谞讛 砖讟讛 讜诪转谞讚谞讚转 讗讬谞讛 诪讘讬讗讛 讗转 讛讟讜诪讗讛 砖讗讬谉 讗讛诇 诪讘讬讗 讟讜诪讗讛 讗诇讗 讗讛诇 拽讘讜注 讚转谞谉 讘专讬砖讗 讗诇讜 诇讗 诪讘讬讗讬谉 讜诇讗 讞讜爪爪讬谉 讛讝专注讬诐 讜讛注讜祝 讛驻讜专讞 讜讛讟诇讬转 讛诪谞驻谞驻转 讜住驻讬谞讛 砖讛讬讗 砖讟讛 注"驻 讛诪讬诐 讜注诇讛 拽转谞讬 拽砖专 讗转 讛住驻讬谞讛 讘讚讘专 讛诪注诪讬讚讛 诪讘讬讗讛 讗转 讛讟讜诪讗讛 讜讝讜 讛讬讗 讛诪砖谞讛 砖讛讘讬讗讜 讻讗谉 讘讙诪' 讜诇"讙 讚转谞讬讗 讗诇讗 讚转谞谉, 讜讻谉 讘驻专"讞 讝"诇. 讜讛讗 讚诪住讬讬诪讜 讘讚讘专 砖讗讬谉 诪注诪讬讚讛 讗讬谞讛 诪讘讬讗讛 讗转 讛讟讜诪讗讛 讚讬讜拽讗 讚讙诪' 讛讜讗 讛讗 讘讚讘专 砖讗讬谉 诪注诪讬讚讛 讻讜' 讜诪"讛 讗讜拽诪讛 砖诪讜讗诇 讘砖拽砖专讛 讘砖诇砖诇转 砖诇 讘专讝诇 诇讬转讚 讛转拽讜注讛 讘讗专抓 讗讜 诇讚讘专 讛注讜诪讚 讜讛注诪讬讚讛 砖诇讗 转砖讜讟. 讜讝讛 讛驻讬' 讛讬' 谞讻讜谉 讜诪讞讜讜专 讗诇讜 讛讬转讛 讛讙讬' 讻谉 讻转讜讘讛 讘住驻专讬诐. 讜诇讝讛 讗驻砖专 砖讬讛讗 讗诪转 诪讛 砖驻讬' 诪拽爪转 讛诪驻讜专砖讬诐 讚讻讬 讗诪专讬' 讞专讘 讛"讛 讻讞诇诇 诇讗讜 讚讜拽讗 讞专讘 讗诇讗 [讛"讛] 诇讻诇讬 砖讟祝 讜诇讗 讗诪专讛 转讜专讛 讞专讘 讗诇讗 诇讛讜爪讬讗 讻诇讬 讞专住 讜诇驻讬 砖讗讬谉 谞注砖讬谉 讗讘 讛讟讜诪讗讛. 讗讘诇 讗讞讬讜 专讘讬谞讜 转诐 讝"诇 诪拽讬讬诐 讛讙讬' 讛讻转讜讘讛 讘住驻专讬诐 讜诪驻专砖 诇讛 讘砖诇砖诇转 讟诪讗讛 砖谞讙注讛 讘诪转 讜讞讝专讜 讛住驻讬谞讛 讜讗讛诇讛 注诇 讛砖诇砖诇转 讜注诇 讛讻诇讬诐 讜讟诪讗诐 诇驻讬 砖讞专讘 讛讬讗 讻讞诇诇 讜诪讟诪讗讛 讘讗讛诇 讜讚讜拽讗 拽砖专讛 诇驻讬 砖讗讬谞谞讛 谞驻专讚转 诪诪谞讛 讜诇注讜诇诐 讛住驻讬谞讛 诪讗讛诇转 注诇讬' 讜注诇 讛讻诇讬诐 谞诪爪讗转 讻讗讛诇 拽讘讜注 讜诪讘讬讗讛 讗转 讛讟讜诪讗讛 讘讻诇讬诐 砖讛住驻讬谞讛 注爪诪讛 讗讬谞讛 诪拽讘诇转 讟讜诪讗讛. 讜讗讻转讬 拽"诇, 诇诪讛 讗讬爪讟专讬讱 砖诪讜讗诇 诇讗驻讜拽讬 诪讛讛讬讗 诪讛 注谞讬谉 砖讘转 讗爪诇 讟讜诪讗讛 讜讗驻砖专 讚讻讬 讛讬讻讬 讚诇讗 转讬住拽 讗讚注转讬谉 [讚讻讬讜谉] 讚讗驻讬诇讜 讘诪讗讛诇转 注诇 讛诪转 讘注讬 砖诪讜讗诇 拽砖讬专讛 讘砖诇砖诇转 诪砖讜诐 讚诇讬讛讜讬 讗讛诇 拽讘讜注 讜讛"谞 诇讬讘注讬 拽讘讬注讜转讗 讜讗讬 诇讗 拽讘讬注讬 讻诪驻讜专讚讜转 讚诪讬讬谉 拽诪"诇 (诪砖讜诐 讚诇讬讛讜讬 砖诇砖诇转 讙讜驻讛 诪讟诪讗讛 拽讗诪专 讜讛"讛 诇讻诇 讚讘专 讛诪注诪讬讚 讚讛讜讬 讗讛诇) 讜讛谞讛 讘驻讬' 讝讛 讙讬诇讛 专讘讬谞讜 转诐 讝"诇 讚注转讜 讚讞专讘 讛"讛 讻讞诇诇 讗驻讬' 诇讟诪讜讬 讘讗讛诇 讜讞讘专讬讜 讞讜诇拽讬谉 注诇讬讜, 讜讘驻' 诇讗 讬讞驻讜专 (讘"讘 讻' 注"讗) 砖诪注转讬 讘讝讛 讚讘专讬诐 讗专讜讻讬诐 讜砖诐 讗讻转讜讘 讛讻诇 讘住"讚:





专砖讘"讗

诇讗 谞爪专讻讗 讗诇讗 诇注专讘 讜诇讟诇讟诇 诪讝讜 诇讝讜. 讜讻转讘 讛专讗讘"讚 讝"诇 讚拽讗 诪砖诪注 诇谉 讚讗注"驻 砖讛谉 讙讘讜讛讜转 注砖专讛 讟驻讞讬诐 讜讗讬谉 讘讬谞讬讛诐 诇讗 驻转讞 讜诇讗 住讜诇诐, 注讬专讜讘 诪讜注讬诇 讘讛诐 讜诪讟诇讟诇讬谉 诪讝讜 诇讝讜, 诪讛 砖讗讬谉 讻谉 讘砖谞讬 讞爪专讜转 砖讗讬谉 诪注讜专讘讜转 讝讜 讘讝讜 讗诇讗 讗讜 讚专讱 驻转讞 (讗讜 讚专讱 住讜诇诐) 砖讬砖 讘讜 讗专讘注讛 注诇 讗专讘注讛 讟驻讞讬诐 讘转讜讱 注砖专讛, 讗讜 讚专讱 住讜诇诐 讙讘讜讛 注砖专讛 讜专讞讘 讗专讘注讛, 讜住驻讬谞讜转 讗诇讜 讗注"驻 砖讗讬谉 讘讛谉 讗讞讚 诪讻诇 讗诇讜 诪讜转专 诇注专讘 讜诇讟诇讟诇 诪讝讜 诇讝讜. 讜讟注诪讗 讚诪诇转讗 诪驻谞讬 砖讛谉 讻讘转讬诐 讜诇讗 讻讞爪专讜转, 讜讗诪专讬谞谉 讘注讬专讜讘讬谉 (注讜, 讘) 讘讬转讗 讻诪讗谉 讚诪诇讬讗 讚诪讬. 讜讘转讜住驻讜转 讗诪专讜 讚讛讗 拽讗 诪砖诪注 诇谉, 讚住诇拽讗 讚注转讱 讗诪讬谞讗 讚诇讗 转拽谞讜 注专讜讘 讗诇讗 讘讚讘专 讛拽讘讜注 转讚讬专 讻讙讜谉 讘转讬诐 讜讞爪专讜转, 拽讗 诪砖诪注 诇谉.



讻讬 讗转诪专 讚专讘 谞讞诪谉 讗诪讝讬讚 讗转诪专. 驻讬专砖 专砖"讬 讝"诇: 注诇 谞讙诇诇讜 讘诪讝讬讚 讚拽转谞讬 讘讛讗 讘专讬讬转讗 讗转诪专, 讜讻讬 拽转谞讬 讞讝专讜 诇讛讬转专谉 讛专讗砖讜谉 讗砖讗专讗. 讜讛拽砖讜 注诇讬讜 讘转讜住' 讚讗诐 讻谉 诇诪讛 砖谞讛 讘讘专讬讬转讗 诪讝讬讚讬谉. 注诇 讻谉 驻讬专砖 专"转 讝"诇 讚讘注诇诪讗 讗转诪专 讻诇讜诪专: 讘诪讞讬爪讛 砖谞注砖讬转 诇讻转讞讬诇讛 讘诪讝讬讚, 讗讘诇 讝讜 讗讬谞讛 谞注砖讬转 诇讻转讞讬诇讛 砖讗讬谞讛 讘讗讛 讗诇讗 诇讛转讬专 注专讜讘讜 讻讘转讞讬诇讛 讜讻诇 砖注讛 讛讬讗 专砖讜转 讛讬讞讬讚 讛诇讻讱 讗祝 诪讝讬讚 诪讜注讬诇 讚诇讗 拽谞住讬谞谉 讘讻讬 讛讗 讻讬讜谉 砖讗讬谉 讝讛 讗诇讗 诪注诪讬讚 讚讘专 注诇 讞讝拽转讜 讛专讗砖讜谞讛.



拽砖专讛 讘讚讘专 讛诪注诪讬讚讛 诪讘讬讗 诇讛 讟讜诪讗讛, 讘讚讘专 砖讗讬谉 诪注诪讬讚讛 讗讬谉 诪讘讬讗 诇讛 讟讜诪讗讛, 讜讗诪专 砖诪讜讗诇 讜讛讜讗 砖拽砖专讛 讘砖诇砖诇转 砖诇 讘专讝诇 诇注谞讬谉 讟讜诪讗讛 讘讞诇诇 讞专讘 讗诪专 专讞诪谞讗 (讘诪讚讘专 讬讟, 讟讝) 讞专讘 讛专讬 讛讜讗 讻讞诇诇. 讻讱 讛讬讗 讙讬专住转 讛住驻专讬诐 讜讻谉 讙专讬住 专砖"讬. 讜驻讬专砖 讛讜讗 讝"诇: 讘讚讘专 讛诪注诪讬讚讛 讚讘专 砖讚专讻讜 诇讛注诪讬讚讛 讘讜 讚讛讬讬谞讜 砖诇砖诇转 砖诇 讘专讝诇, 讜讚讘专 砖讗讬谉 诪注诪讬讚讛 砖讗讬谉 讚专讻讜 诇讛注诪讬讚讛 讘讛谉 讻讙讜谉 讞讘诇讬诐 砖讗讬谞谉 砖诇 讘专讝诇, 讜诇讜诪专 砖讗诐 拽砖专讛 讘砖诇砖诇转 砖诇 讘专讝诇 讜专讗砖讜 讛讗讞专 讘讗讛诇 讛诪转, 讛专讬 讛砖诇砖诇转 诪讟诪讗转 讗转 讛住驻讬谞讛 讚讛专讬 讛讜讗 讗讘讬 讗讘讜转 讛讟讜诪讗讛 讻讞诇诇 注爪诪讜, 讜住驻讬谞讛 讝讜 住驻讬谞转 讛讬专讚谉 砖诪拽讘诇转 讟讜诪讗讛 (诇注讬诇 砖讘转 驻讙, 讘), 讜讛专讬 讛住驻讬谞讛 讞讜讝专转 讜诪讟诪讗讛 讻诇讬 砖讘转讜讻讛 讚讛专讬 讛讬讗 讗讘 讛讟讜诪讗讛, 讗讘诇 讚讘专 砖讗讬谉 专讙讬诇 诇讛注诪讬讚讛 讻讙讜谉 讞讘诇讬诐 讗注驻"讬 砖谞讙注讜 讘诪转 讗讬谞谉 讗诇讗 讗讘 讛讟讜诪讗讛, 讜讛谉 诪讟诪讗讜转 讗转 讛住驻讬谞讛 诇讛讬讜转 讜诇讚 讛讟讜诪讗讛, 讜讗讬谞讛 诪讟诪讗讛 讗转 讛讻诇讬诐 砖讘转讜讻讛 砖讗讬谉 诪拽讘诇讬谉 讟讜诪讗讛 讗诇讗 诪讗讘 讛讟讜诪讗讛.
讜讗讬谉 驻讬专讜砖讜 诪讞讜讜专. 讚讗诐 讻谉 诇诪讛 诇讬 拽砖专讛 讗驻讬诇讜 谞讙注讛 谞诪讬, 讜注讜讚 讚诪讘讬讗 诇讛 讟讜诪讗讛 讘讗讛诇 诪砖诪注, 讚讗讬谉 讛诇砖讜谉 讛讝讛 讘砖讜诐 诪拽讜诐 讘谞讙讬注讛 讗诇讗 讘诪讘讬讗 讚专讱 讗讛诇, 讜注讜讚 讚讘讚讘专 讛诪注诪讬讚讛 讗讬谞讜 诪砖诪注 讻谉, 讚讗讬 讘讚讘专 讛专讙讬诇 拽讗诪专 砖讛讜讗 砖诇砖诇转 砖诇 讘专讝诇 诇讗 讛讜讬 诇讬讛 诇砖诪讜讗诇 诇诪讬诪专 讜讛讜讗 砖拽砖专讛 讘砖诇砖诇转 砖诇 讘专讝诇, 讗诇讗 讗诪专 砖诪讜讗诇 诪讗讬 讚讘专 讛诪注诪讬讚讛 砖诇砖诇转 砖诇 讘专讝诇. 讜注讜讚 诪讛 注谞讬谉 讝讛 诇注谞讬谉 注讬专讜讘 砖讬爪讟专讱 砖诪讜讗诇 诇讗砖诪讜注讬谞谉 讚诇讗 谞讬讟注讬 讘讛, 讚谞讘注讬 谞诪讬 砖诇砖诇转 砖诇 讘专讝诇.



讜诇驻讬讻讱 驻讬专砖 专"转 讝"诇 讘砖诇砖诇转 讟诪讗讛 砖谞讙注讛 讘诪转 讗讜 砖讛讗讛讬诇讛 注诇讬讜, 讜讞讝专讛 讛住驻讬谞讛 讜讛讗讛讬诇讛 注诇 讛砖诇砖诇转 讜注诇 讛讻诇讬诐 讜讟诪讗诐 诇驻讬 砖讞专讘 讛专讬 讛讜讗 讻讞诇诇, 讜讚讜拽讗 拽砖专讛 讻诇讜诪专: 砖拽砖专 讛砖诇砖诇转 讘住驻讬谞讛 诇驻讬 砖讗讬谞讛 谞驻专讚转 诪诪谞讛            讜诇注讜诇诐 讛住驻讬谞讛 诪讗讛诇转 注诇讬讛 讜注诇 讛讻诇讬诐 讜谞诪爪讗转 讛讟讜诪讗讛 拽讘讜注讛 讘讛 讜诇驻讬讻讱 诪讘讬讗 讗转 讛讟讜诪讗讛, 砖讗讬诇讜 诇讗 讛讬转讛 讛砖诇砖诇转 拽砖讜专讛 诇住驻讬谞讛 谞诪爪讗转 讛住驻讬谞讛 诇注转讬诐 谞砖诪讟转 诪诪谞讛 讜诇讗 讞砖讘讬谞谉 讛讟讜诪讗讛 讻拽讘讜注讛 讘讛 讜讗讬谞讛 诪讘讬讗讛 讗转 讛讟讜诪讗讛, 讜讻讚转谞谉 (讗讛诇讜转 驻"讞, 诪"讛) 讗诇讜 诇讗 诪讘讬讗讬谉 讜诇讗 讞讜爪爪讬谉, 讛讝专注讬诐 讜讻讜' 讜讛注讜祝 讛驻讜专讞 讜讛讟诇讬转 讛诪谞驻谞驻转 讜住驻讬谞讛 砖讛讬讗 砖讟讛 注诇 驻谞讬 讛诪讬诐, 讗讘诇 注讻砖讬讜 砖讛讬讗 拽砖讜专讛 注诐 讛砖诇砖诇转 讗注驻"讬 砖讛讬讗 砖讟讛 注诇 驻谞讬 讛诪讬诐 诪讻诇 诪拽讜诐 讛讟讜诪讗讛 拽讘讜注讛 讘住驻讬谞讛. 讜讛讗 讚转谞谉 (砖诐) 讜住驻讬谞讛 砖讛讬讗 砖讟讛 注诇 驻谞讬 讛诪讬诐 讗讬谞讛 诪讘讬讗讛 讗转 讛讟讜诪讗讛, 讛转诐 讻砖讛讟讜诪讗讛 讜讛讻诇讬诐 讘诪拽讜诐 讗讞讚, 讜讛住驻讬谞讛 讜讛注讜祝 砖讟讬谉 注诇讬讛谉. 讜讗诐 转讗诪专 讙诐 诇驻讬专讜砖 讝讛, 诇诪讗讬 讗爪讟专讬讱 砖诪讜讗诇 [诇讗驻讜拽讬] 诪讛讛讬讗, 诪讛 注谞讬谉 砖讘转 讗爪诇 讟讜诪讗讛. 转讬专抓 讛专诪讘"谉 讝"诇, 讻讬 讛讬讻讬 讚诇讗 转讬住拽 讗讚注转讬谉 讚讗驻讬诇讜 讘诪讗讛诇转 注诇 讛诪转 讘注讬 砖诪讜讗诇 拽砖专讛 讘砖诇砖诇转 诪砖讜诐 讚诇讛讜讬 讗讛诇 拽讘讜注 讜讛讻讗 谞诪讬  诇讬讘注讬 拽讘讬注讜转讗 讜讗讬 诇讗 拽讘讬注讬 讻诪驻讜专讚讜转 讚诪讬讬谉, 拽诪"诇 讚诪砖讜诐 讚诇讛讜讬 砖诇砖诇转 讙讜驻讗 诪讟诪讗讛 拽讗诪专, 讜讛讜讗 讛讚讬谉 诇讻诇 讚讘专 讛诪注诪讬讚 讚讛讜讬 讗讛诇.





讛诪讗讬专讬

讝讛 砖讛转专谞讜 讘住驻讬谞讜转 拽砖讜专讜转 诇讟诇讟诇 诪讝讜 诇讝讜 驻讬专讜砖讜 诪讝讜 诇讝讜 讚讜拽讗 讗讘诇 诪讝讜 诇讝讜 注"讬 讘讬爪讬转 拽讟谞讛 砖讘讬谞讬讛诐 砖讗讬谞讛 拽砖讜专讛 讘讛诐 诇讗 讜讬砖 讞讜诇拽讬诐 诇讛转讬专 诪诪讛 砖讗诪专讜 讘讻讗谉 诪砖讛 砖驻讬专 拽讗诪专转 诪讬讛讜 诪讝讜 诇讝讜 转谞谉 讗诇诪讗 讗诇讗 诪讬讞讛 讘讚讘专讬讜 讗诇讗 诪诇砖讜谉 讛诪砖谞讛 讜诪"诪 诪讜讚讛 讛讜讗 诇讜 讘讛讜专讗讛 讜诪"诪 讗谞讜 讙讜专住讬谉 诪砖讛 砖驻讬专 拽讗诪专转 讘转诪讬讛讛 讜讛讗 诪讝讜 诇讝讜 转谞谉 讻诇讜诪专 诪讝讜 诇讝讜 讚讜拽讗 讛讗 注"讬 讘讬爪讬转 诇讗 讜讻谉 讛讚讘专讬诐 谞专讗讬谉:



住驻讬谞讜转 拽砖讜专讜转 砖讛转专谞讜 讟诇讟讜诇谉 诪讝讜 诇讝讜 讬专讗讛 诇驻专砖 讻砖讗讬谉 讘讬谞讬讛诐 砖诇砖讛 讜诪"诪 讘讬专讜砖诇诪讬 讛转讬专讜 讗祝 讘讬砖 讘讬谞讬讛诐 砖诇砖讛 讗诇讗 砖谞讞诇拽讜 讗诐 讚讜拽讗 讻砖讗讬谉 讘讬谞讬讛诐 讗专讘注讛 讗讜 讗祝 讘讬砖 讘讬谞讬讛诐 讗专讘注讛 讜讬专讗讛 诇驻住讜拽 讻讚注转 讛诪讞诪讬专:



住驻讬谞讛 讛诪拽讘诇转 讟讜诪讗讛 讻讙讜谉 住驻讬谞转 讛讬专讚谉 注诇 讛讚专讱 砖讛转讘讗专 讜拽砖专讛 讘讚讘专 讛诪注诪讬讚讛 讜讛讬讛 专讗砖 讛拽砖专 讘讗讛诇 讛诪转 讗讜 谞讜讙注 讘讻讝讬转 诪谉 讛诪转 讗诐 讛讬讛 讛拽砖专 砖诇 讘专讝诇 讻讙讜谉 砖诇砖诇讗讜转 讜讻讬讜爪讗 讘讛谉 讜讛专讬 讛讞专讘 讻讞诇诇 讘讻诇 诪讬谞讬 诪转讻讜转 讻诪讜 砖讘讬讗专谞讜 讘专讗砖讜谉 砖诇 讞讜诇讬谉 讜谞诪爪讗 讛拽砖专 讗讘讬 讗讘讜转 讜诪讘讬讗 诇住驻讬谞讛 讟讜诪讗讛 注讚 砖讛讬讗 谞注砖讬转 讗讘 讛讟讜诪讗讛 讜讛住驻讬谞讛 诪讘讬讗讛 讟讜诪讗讛 诇讻诇讬诐 砖讘转讜讻讛 砖讛专讬 讗讘 讛讟讜诪讗讛 讛讬讗 讜讗讚诐 讜讻诇讬诐 诪拽讘诇讬诐 讟讜诪讗讛 诪讗讘 讛讟讜诪讗讛 讗讘诇 讗诐 诇讗 讛讬讛 讛拽砖专 砖诇 讘专讝诇 讗诇讗 砖讛讜讗 诪讚讘专讬诐 讗讞专讬诐 讛诪拽讘诇讬诐 讟讜诪讗讛 讗讬谉 讻诇讬诐 砖讘转讜讱 讛住驻讬谞讛 讟诪讗讬诐 砖讛拽砖专 讗讬谞讜 讗诇讗 讗讘 讛讟讜诪讗讛 讜讛住驻讬谞讛 专讗砖讜谉 讜讗讬谉 讗讚诐 讜讻诇讬诐 诪拽讘诇讬谉 讟讜诪讗讛 讗诇讗 诪讗讘 讛讟讜诪讗讛 讜讬"诪 砖诪讜注讛 讝讜 讘住驻讬谞讛 砖讗讬谞讛 诪拽讘诇转 讟讜诪讗讛 讜诪驻专砖讬' 砖讛砖诇砖诇转 谞讟诪讗 讘诪转 讜诪讗讛讬诇 注诇 讻诇讬诐 砖讘住驻讬谞讛 讜讛讜讗 诪讟诪讗 讘讗讛诇 讛诪转 诪转讜专转 讞专讘 讛专讬 讛讜讗 讻讞诇诇 讜讗注"驻 砖诇讗 谞讗诪专 讞专讘 讻讞诇诇 诇讛讬讜转讜 诪讟诪讗 讘讗讛诇 讗驻砖专 讚讜拽讗 讻砖谞讟诪讗 讛讞专讘 讘讗讛诇 讗讘诇 讗诐 谞讟诪讗 讘诪讙注 讛讞诇诇 讚讬谞讜 讻讞诇诇 诇讟诪讗 讗祝 讘讗讛诇 讜讗讬谉 讛讚讘专讬诐 诪讞讜讜专讬诐 讜注讬拽专 讛讚讘专讬诐 讘砖诪讜注讛 讝讜 诪讛 砖讞讚砖讜 讘讛 诪拽爪转 专讘讜转讬谞讜 讛爪专驻转讬诐 讜讛讜讗 砖讗讬谉 讙讜专住讬谉 讘砖诪讜注讛 讝讜 讞专讘 讛专讬 讛讜讗 讻讞诇诇 讜驻专砖讜 讛注谞讬谉 砖讛讟讜诪讗讛 讘转讜讱 讛住驻讬谞讛 诪讗讛诇转 注诇 讛讟讜诪讗讛 讜讛讻诇讬诐 讜讗诪专 砖讗诐 讛讬讗 拽砖讜专讛 讘砖诇砖诇讗讜转 砖诇 讘专讝诇 讛专讬 讛讬讗 讗讛诇 拽讘讜注 讜诪讟诪讗讛 讻诇讬诐 砖讘转讜讻讛 讘讗讛诇 讗讘诇 讗诐 诇讗 谞拽砖专讛 讘砖诇砖诇讗讜转 砖诇 讘专讝诇 讗注"驻 砖讛讬讗 拽砖讜专讛 讘砖讗专 讚讘专讬诐 讛诪注诪讬讚讬诐 讗讜转讛 讗讬谉 砖诪讜 拽砖专 诇讛讬讜转讛 谞拽专讗转 讗讛诇 拽讘讜注 讜讻诇 砖讗讬谞讜 拽讘讜注 讗讬谞讜 讗讛诇 讜讛讜讗 砖砖谞讬谞讜 讘讗讛诇讜转 讗诇讜 诇讗 诪讘讬讗讬诐 讜诇讗 讞讜爪爪讬谉 讛注讜祝 讛驻讜专讞 讜讟诇讬转 讛诪谞讜驻驻转 讜住驻讬谞讛 讛砖讟讛 注诇 驻谞讬 讛诪讬诐 拽砖专 讗转 讛住驻讬谞讛 讘讚讘专 讛诪注诪讬讚讛 诪讘讬讗讛 讗转 讛讟讜诪讗讛 讜讛讚讘专讬诐 谞专讗讬谉:





诪讛专砖"讗 - 讞讬讚讜砖讬 讛诇讻讜转

